Published: Wed, 23 Jan 2019
GO GEORGE het Hoërskool Heatherlands hierdie week besoek om die graad 8's in te lig oor hul opsies om bus te ry skool toe vanuit die verskillende dele van die dorp. Hier verduidelik GO GEORGE-passasiersdiensbeampte Alicia April die kaart aan (van links) Rochane Hendricks van Rosemoor, Samantha Oktober van Pacaltsdorp en (agter) Rohanic Jansen van Blanco. Hulle ry al drie met die bus skool toe.
Ná 'n baie suksesvolle program die afgelope twee jaar, het GO GEORGE pas begin met nog 'n rondte skoolbesoeke om graad 8-leerders wat die busdiens gebruik in te lig oor hul verskillende roete-opsies.